96/384/EY: Komission päätös, tehty 21 päivänä kesäkuuta 1996, Norjassa esiintyvää lohen tarttuvaa anemiaa koskevista tietyistä suojatoimenpiteistä (ETA:n kannalta merkityksellinen teksti)



Virallinen lehti nro L 151 , 26/06/1996 s. 0035 - 0038



KOMISSION PÄÄTÖS, tehty 21 päivänä kesäkuuta 1996, Norjassa esiintyvää lohen tarttuvaa anemiaa koskevista tietyistä suojatoimenpiteistä (ETA:n kannalta merkityksellinen teksti) (96/384/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon 15 päivänä heinäkuuta 1991 kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 18 artiklan 7 kohdan, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (2), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 19 artiklan 7 kohdan, sekä katsoo, että lohen tarttuvan anemian (ISA) esiintyminen Norjassa on johtanut siihen, että komissio on päätöksellä 95/118/EY (3) toteuttanut suojatoimenpiteitä, joiden tarkoituksena on estää tämän sairauden kulkeutuminen yhteisöön; näitä toimenpiteitä sovellettiin 31 päivään joulukuuta 1995 asti, toukokuun 1996 aikana Norjassa on ilmennyt uusia ISA-tapauksia, tämän vuoksi suojatoimenpiteet olisi otettava uudelleen käyttöön, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on kiellettävä Norjasta peräisin olevien lajiin Salmo salar kuuluvien elävien tai perkaamattomien kuolleiden lohien tuonti. 2 artikla 1. Poiketen siitä, mitä 1 artiklassa määrätään, lajiin Salmo salar kuuluvien Norjasta tuotavien perkaamattomien kuolleiden lohien tuonti on sallittua sillä edellytyksellä, että lohet tuodaan liitteessä I olevassa 1 kohdassa mainituilta kalanviljelylaitoksilta ja ne on tapettu ja pakattu liitteessä I olevassa 2 kohdassa mainituissa laitoksissa, jotka sijaitsevat sellaisella Norjan rannikon alueella, joka sijaitsee Ruotsin rajan sekä Hån ja Eigersundin (Rogalandin alue) kuntien välisen rajan välissä. 2. Edellä 1 kohdassa tarkoitettuja kaloja sisältävät pakkaukset on varustettava tarralla, jossa on seuraavat maininnat: - "kokonaista lohta" - liitteessä I määrätyn mukaiset viljelmien ja laitosten koodit. 3. Edellä 1 kohdassa tarkoitettujen kalalähetysten mukana on oltava liitteessä II esitetyn mallin mukainen terveystodistus. 3 artikla Jäsenvaltioiden on muutettava kaupankäynnissä soveltamansa toimenpiteet tämän päätöksen mukaisiksi. Niiden on ilmoitettava tästä komissiolle. 4 artikla Tätä päätöstä sovelletaan 1 päivään heinäkuuta 1997. 5 artikla Tämä päätös on osoitettu kaikille jäsenvaltioille. Tehty Brysselissä 21 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 268, 24.9.1991, s. 56 (2) EYVL N:o L 373, 31.12.1990, s. 1 (3) EYVL N:o L 80, 8.4.1995, s. 52 LIITE I VILJELMÄT JA LAITOKSET, JOTKA SIJAITSEVAT NORJASSA RUOTSIN RAJAN SEKÄ HÅN JA EIGERSUNDIN KUNTIEN VÄLISEN RAJAN VÄLIIN JÄÄVÄLLÄ ALUEELLA JA JOISTA VOIDAAN TOIMITTAA PERKAAMATTOMIA KUOLLEITA LOHIA YHTEISÖÖN 1. Viljelmät >TAULUKON PAIKKA> 2. Laitokset >TAULUKON PAIKKA> LIITE II >KAAVION ALKU> MALLI TERVEYSTODISTUS Norjasta peräisin olevan perkaamattoman merilohen tuomiseksi yhteisöön Erän tunnistetiedot 1. Kalanviljelylaitos, josta erä on peräisin (koodinumero ja nimi): 2. Laitos, jossa kalat on alunperin tapettu ja pakattu (koodinumero ja nimi): 3. Kokonaispaino: Laatikoiden määrä: Kuljetusväline Kuljetusvälineen tyyppi ja tunnistetiedot: Määräpaikka Määränpäänä oleva jäsenvaltio: Vastaanottaja (nimi ja osoite): Terveystodistus Minä allekirjoittanut vakuutan, että tähän lähetykseen sisältyvät lohet ovat lähtöisin viljelylaitoksesta tai laitoksesta, joka sijaitsee komission päätöksen 96/384/EY 2 artiklan 1 kohdassa tarkoitetulla alueella Norjassa eikä niitä ole siirretty sinne kyseisen alueen ulkopuolella sijaitsevalta Norjan alueelta. Tehty: (paikka ja päiväys) Virallisen elimen nimi: Vastuullisen henkilön nimi: (suuraakkosin) Allekirjoittajan arvo: Allekirjoitus: Virallisen elimen leima: >KAAVION LOOPU>